open-index/open-wikipedia-markdown huggingface dataset:
தலித்தியல்

தலித் மக்களின் வரலாறு, அடையாளம், வாழ்வியல், பிரச்சினைகள், மனித உரிமை-பொருளாதார-அரசியல் போராட்டங்கள், இலக்கியம், பண்பாடு போன்ற அம்சங்களை ஆயும் இயல் **தலித்தியல்** எனலாம்.  இலங்கையில் தலித்துக்கள் தாழ்த்தப்பட்டவர்கள் என குறிப்பிடப்படுவர், எனவே தலித்தியலை **தாழ்த்தப்பட்டவர் இயல்** என்று இலங்கை வழக்கப்படி குறிப்பிடலாம்.  "இந்திய அரசியலமைப்புச் சட்டத்தில் அட்டவணை சாதிகள் (Schedule Castes) என்றும் குறிப்பிடப் பெற்றுள்ள தீண்டாதோர்க்கும், பழங்குடி மக்களுக்கும் (*Schedule Tribes*) தலித்துக்கள் என்பது பொதுப் பெயராகும்" என்று* அம்போத்கரும் தலித் மனித உரிமை போராட்டம்* என்ற நூலில் கூறப்பட்டுள்ளது.  எனினும் பொருளாதார நிலையில் பிற்பட்ட பிரிவினரும் (*Backward Classes*), மற்றும் ஒடுக்கப்பட்ட மக்களில் பலரும் தங்களை தலித்துக்கள் என்றோ அல்லது தலித்துக்களுடனோ அடையாளப்படுத்துகின்றனர்.  மேலும் சர்வதேச மட்டத்தில் ஒடுக்குமுறைகளை அனுபவிக்கும் கறுப்பின, மற்றும் முதற்குடி மக்களையும் தலித்துக்கள் என்று அடையாளப்படுத்தப்படுவதுண்டு.

## தலித் பிரச்சினைகள்
(இவை வெவ்வேறு காலகட்டங்களில் வெவ்வேறு இடங்களில் இருந்தவை, இருக்கின்றவை.)
* கொத்தடிமை
* (பொதுக்!) கிணற்றில் நீர் எடுக்க தடை
* சுடுகாட்டில் தம் பிணம் எரிக்கத் தடை
* குளங்களில் குளிக்க தடை
* தெருக்களை பயன்படுத்த தடை
* மேற்சட்டை, வேட்டி, சால்வை அணிய தடை
* மீசைவிடத்தடை
* தாவணி, தங்க ஆபரணங்கள் போடத்தடை
* செருப்பு அணிய தடை
* குடுமி, கடுக்கண் போட தடை
* ரயில் பயணிக்க தடை
* பேருந்து, ரயில் இருக்க தடை
* பாடசாலையில் படிக்க தடை
* கோவில் பயன்படுத்த தடை
* பொது நிறுவனங்களில் உட்புக தடை
* மருத்துவ வசதி தடை
* வேற்று உழைப்பு வழிமுறை தடை

சமூகத்தினால் திணிக்கப்பட்ட தொழில்கள் ==

* முடி செதுக்கல்
* விவசாயம் 
* பிணம் தூக்கல்
* சாலை போடல், சுத்தம் செய்தல்
* சாக்கடை சுத்தம் செய்தல்
* பிணம் எரித்தல்
* மரம் ஏறுதல்
* துணி துவைத்தல்
* மாடறுத்தல், செத்தமாடு தூக்கல்
* பறை அறைதல், மேளம் அடித்தல்
* தேவியாசி
* பல்லக்கு தூக்கல்
* மலம் அள்ளும் தொழில்

## மேற்கோள்கள்

## துணை நூல்கள்
* சி.என். குமாரசாமி. (2001). *அம்பேத்கரும் தலித் மனித உரிமைப் போராட்டமும்*. சென்னை: தமிழ் புத்தகாலயம்.

## வெளி இணைப்புகள்
* http://tamil.sify.com/dalit/index.php
* http://tamil.sify.com/dalit/dalit10/fullstory.php?id=13553620 
* https://tamilnation.org/caste/
* http://www.dalits.org/default.htm 
* http://www.ambedkar.org/
* http://www.dalitstan.org/ 
* http://www.countercurrents.org/dalit.htm
* Sri Lanka Tamil Castes
* இலங்கை ரோடி
* Opinion – Casteism In America 
* CASTE DISCRIMINATION – A Report by Human Rights Watch 
* BROKEN PEOPLE Caste Violence Against India’s “Untouchables” 
* https://web.archive.org/web/20050226214403/http://www.cbc.ca/ideas/features/untouchables/index.html
* தமிழகத்தில் தலித்துகளின் நிலை - பிபிசி - தமிழ்
* சாதி கொடுமை - சி என் என்

பகுப்பு:தலித்தியல்
கட்டமைப்புவாதம்

**கட்டமைப்புவாதம்** (Constructivism), 1914 ஆம் ஆண்டுக்குப் பின்னர் ரஷ்யாவில் தோன்றிய ஒரு கலை மற்றும் கட்டடக்கலை சார்ந்த இயக்கமாகும். சிறப்பாக இது ரஷ்யாவின் அக்டோபர் புரட்சிக்குப் பின்னர் பெரிதும் புகழ் பெற்றிருந்தது. தற்காலத்தில் இந்தச் சொல் நவீன கலை தொடர்பில் பெரிதும் பேசப்படுகின்ற ஒரு சொல்லாக இருக்கின்றது. இந்த இயக்கம் "தூய" கலை என்ற கருத்துருவைப் புறந்தள்ளி, கலையானது, சமூகவுடைமை முறைமை ஒன்றைக் கட்டியெழுப்புவது போன்ற, சமூக நோக்கங்களுக்குப் பயன்படும் ஒரு கருவி என்ற நிலைப்பாட்டைக் கொண்டிருந்தது. *கட்டமைப்புக் கலை* (Construction Art) என்ற தொடர், அலெக்சாண்டர் ரொட்செங்கோ (Alexander Rodchenko) என்பவருடைய ஆக்கமொன்றை விளக்குவதற்காக 1917 இல் கஸிமிர் மலேவிச் (Kazimir Malevich) என்பவரால் முதன் முதலாகப் பயன்படுத்தப்பட்டது. Constructivism (கட்டமைப்புவாதம்) என்ற சொல்லின் முதற் பயன்பாடு நவும் கபோ (Naum Gabo) என்பவரின் 1920 இன் Realistic Manifesto இல் முதலில் இடம்பெற்றது.

இந்த இயக்கத்தைச் சேர்ந்த கலைஞர்கள், தொழில்துறை வடிவமைப்பினால் கவரப்பட்டதுடன், அது சார்ந்த பொருட்களான உலோகத் தகடுகள், கண்ணாடி போன்றவற்றையும் தங்கள் ஆக்கங்களிலே பயன்படுத்தினர்.

## கட்டமைப்புவாதம் சார்ந்த கலைஞர்கள்

*எல்லா பேர்க்மன்-மிச்சேல் (Ella Bergmann-Michel) - (1896-1971)
*நவும் கபோ (Naum Gabo) - (1890-1977)
*குஸ்டாவ் குளுட்சிஸ் (Gustav Klutsis) - (1895-1938)
*எல் லிசிட்ஸ்கி (El Lissitzky) - (1890-1941)
*கொன்ஸ்டன்டின் மெல்னிகோவ் (Konstantin Melnikov) - (1890-1974)
*லாஸ்லோ மொஹோலி-நாகி (László Moholy-Nagy) - (1895-1946)
*விக்டர் பாஸ்மோரே (Victor Pasmore) - (1908-1998)
*அந்தொய்னே பெவ்ஸ்னர் (Antoine Pevsner) - (1886-1962)
*லையுபோவ் பொபோவா (Lyubov Popova) - (1889-1924)
*மனுவேல் ரெண்டன் செமினாரியோ (Manuel Rendón Seminario) - (1894-1982)
*அலெக்சாண்டர் ரொட்செங்கோ (Aleksandr Rodchenko) - (1891-1956)
*ஒஸ்கார் ஸ்கெலெம்மெர் (Oskar Schlemmer) - (1888-1943)
*வர்வாரா ஸ்தெபனோவா (Varvara Stepanova) - (1894-1958)
*விளாடிமிர் தாட்லின் (Vladimir Tatlin) - (1885-1953)
*ஜோவாக்கின் தோரெஸ் கர்சியா (Joaquin Torres Garcia) - (1874-1949)

## வெளியிணைப்புகள்
* கட்டமைப்புவாதம் 
* கட்டமைப்புவாத இயக்கம் 

பகுப்பு:கலை இயக்கங்கள்
பகுப்பு:கட்டிடக்கலைப் பாணிகள்
கட்டுப்பாட்டு கட்டமைப்பு

ஒரு நிரலின் கட்டளைகளை நெறிப்படுத்த **கட்டுப்பாட்டு கட்டமைப்பு (Control Structure)** தேவை.  கட்டுப்பாட்டு கட்டமைப்பில் தெரிவுகளும் (Choices), மடக்குசெயல்பாடும் (Repetions) அடிப்படையானவை.

## தெரிவுகள்
தெரிவுகள் இரு வகைப்படும்:
### இரு வழி தெரிவுகள்

 if *condition* then
     *statements*;
 else *condition* then
     *other statements*;
 end if;

### பல வழி தெரிவுகள்

    **case** someChar **of**                **switch** (someChar) {
       'a': actionOnA;                 **case** 'a': actionOnA;
       'x': actionOnX;                     break;
       'y','z':actionOnYandZ;          **case** 'x': actionOnX;
    **end**;                                   break;
                                       **case** 'y':
                                       **case** 'z': actionOnYandZ;
                                           break;
                                       **default**: actionOnNoMatch;
                                    }

## மடக்கி
ஒன்றை ஒரு செயல்பாட்டுக்குள் மடக்கி விடுவதை மடக்கி குறிப்பிடுகின்றது எனலாம்.  திரும்ப திரும்ப ஒரு குறிப்பிட்ட செயல்ப்பாட்டை செய்வதை மடக்கி என்று நிரலாக பின்புலத்தில் எடுத்துகொள்ளப்படுகின்றது.  வளையம், கண்ணி, சுழல் செய்கை போன்ற சொற்களையும் இதற்கு தமிழில் பயன்படுத்தப்படுவதுண்டு.  

மடக்கி கட்டமைப்பில் இரு விடயங்கள் கவனிக்க தக்கன, அவை:
# மடக்கி எப்படி கட்டுப்படுத்தப்படுகின்றது?
# மடக்கிக்கான கட்டுப்பாடு எங்கே இருக்கின்றது?  

### எண்ணு கட்டுப்பாட்டு மடக்கி - Count Controlled Loops

  FOR I = 1 TO N            **for** I := 1 **to** N **do** **begin**
        xxx                       xxx
    NEXT I                    **end**;

    DO I = 1,N                **for** ( I=1; I coll; **for** (String s : coll) {}

## மேற்கோள்கள்

    **foreach** (**string** s **in** myStringCollection) { xxx }
பகுப்பு:நிரலாக்கம்
தலைகீழ் ஜென்னி

**தலைகீழ் ஜென்னி** என்பது 1918 இல் ஐக்கிய அமெரிக்கா வெளியிட்ட ஒரு தபால்தலை ஆகும். இதில் இதன் வடிவமைப்பின் நடுவில் உள்ள ஆகாய விமானம், தவறுதலாகத் தலைகீழாக அச்சிடப்பட்டுவிட்டது. இந்தத் தபால்தலை உலகம் முழுவதிலும் 100 மட்டுமே இருப்பதாகக் கணக்கிடப்பட்டுள்ளது. இதனால் இது உலகின் மிகவும் பெறுமதி வாய்ந்த தபால்தலைகளுள் ஒன்றாக விளங்குகின்றது. 2003 ஆம் ஆண்டின் மதிப்புப்படி இதன் பெறுமதி 150,000 அமெரிக்க டாலர்களாகும்.

## இவற்றையும் பார்க்கவும்

* தபால்தலை
* தபால்தலை சேகரிப்பு

பகுப்பு:தபால்தலை வழுக்கள்
மிகுவித்த மெய்ந்நிலை

250px|thumb|right|மிகுவித்த மெய்ந்நிலை
நிஜத்தில் நேரடியாக காண்பவற்றுடன் மேலதிக வரைபட, ஒலி, உணர்வு தகவல்களை முப்பரிணாமத்தில், நிகழ் நேரத்தில் இணைக்கும் நுட்ப அமைப்பை **மிகுவித்த மெய்ந்நிலை** (*Augmented Reality*) எனலாம். இந்த நுட்ப அமைப்புக்கு கணினியியல் தொழில் நுட்பங்களே அடிப்படை. மிகுவித்த மெய்ந்நிலை அமைப்புக்கு மூன்று அம்சங்கள் அவசியமாக கருதப்படுகின்றது, அவை:

# தலையில் அணியக்கூடிய காட்சி சாதனம்
# நிகழ் நேர தட தொடரி
# நடமாடும் கணிமை வசதி

## மிகுவித்த மெய்ந்நிலைப் பயன்பாடுகள்
* ஒரு பொருளை திருத்தும்பொழுது நிகழ்நேரத்தில் பொருட்களை அடையாளங்காட்டி, செய்முறைகளை அறிவித்து வழிகாட்ட உதவுதல்
* அறுவைச் சிகிச்சை உதவி
* தொலைக்காட்சி மேலதிக தகவல்களை இணைத்தல்
* நிகழ்நேர வீதி வரைபட வழிகாட்டல்
* விளையாட்டுக்கள், பொழுதுபோக்குக்கள்

## வெளி இணைப்புகள்

* Augmented Reality TV

பகுப்பு:கணினி மனித ஊடாட்டம்
பகுப்பு:21-ஆம் நூற்றாண்டுக் கண்டுபிடிப்புகள்
பிரயாக்ராஜ்

**பிரயாக்ராஜ்** (*Prayagraj*), அதிகாரப்பூர்வமாக **பிரயாக்ராஜ்** என அறியப்படுகிறது, இது இந்தியாவின் உத்தரப் பிரதேசம் மாநிலத்தில் அமைந்துள்ள அலகாபாத் மாவட்டத்தின் நிர்வாகத் தலைமையிடமும், ஒரு மாநகராட்சி ஆகும். தற்போது இதன் புதிய பெயர் **பிரயாக்ராஜ்** ஆகும். அலகாபாத் என்ற பெயர் மொகலாயப் பேரரசனான அக்பரால் 1583 இல் இந்நகருக்குச் சூட்டப்பட்டது. இந்து மதத்தில் அலகாபாத் சிறப்பான இடத்தை பிடித்துள்ள ஊராகும்.

இந்நகரத்தில் இந்து சமய புனித ஆறுகளான யமுனை, கங்கை ஆறு மற்றும் கண்ணுக்கு புலப்படாத சரசுவதி ஆறு இங்கு திரிவேணி சங்கமம் என்ற இடத்தில் கலக்கிறது.
 
இந்தியாவின் மூன்று பிரதமர்கள் (ஜவஹர்லால் நேரு, இந்திரா காந்தி, வி. பி. சிங்) இந்நகரில் பிறந்தவர்கள். உத்திரப் பிரதேச மாநிலத்தின் அலகாபாத் உயர் நீதிமன்றம் மற்றும் அலகாபாத் பல்கலைக்கழகம் இங்கேயே அமைந்துள்ளது. ஜவகர்லால் நேருவின் ஆனந்த பவன் எனும் கட்டிடம் தற்போது அருங்காட்சியகமாக உள்ளது. 

திரிவேணி சங்கமத்தை ஒட்டி முகலாயப் பேரரசர் அக்பர் நிறுவிய அலகாபாத் கோட்டை உள்ளது.  இந்நகரத்தில் பொ.ஊ.மு. 3-ஆம் நூற்றாண்டில் பேரரசர் அசோகர் நிறுவிய  அலகாபாத் தூண் உள்ளது.

## போக்குவரத்து
## தொடருந்து நிலையம்

## கும்பமேளா திருவிழா
12 ஆண்டுகளுக்கு ஒரு முறை நடைபெறும் உலகப் புகழ்பெற்ற கும்பமேளா திருவிழா கங்கை, யமுனை மற்றும் சரஸ்வதி ஆறுகள் சேருமிடமான திரிவேணி சங்கமத்தில் நடைபெறும்.  2019-ஆம் ஆண்டு பிரயாக்ராஜில் நடைபெறும் கும்பமேளா விழா 15 சனவரி 2019 (மகர சங்கராந்தி) தொடங்கி 4 மார்ச் 2019 (சிவராத்திரி) முடிய நடைபெறுகிறது. 

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 72&nbsp;மீட்டர் (236&nbsp;அடி) உயரத்தில் இருக்கின்றது. இங்கு யமுனை ஆறு கங்கை ஆற்றுடன் கூடுகிறது.

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, பிரயாக்ராஜ் நகரத்தின் மொத்த மக்கள்தொகை 11,12,544  ஆகும். அதில் ஆண்கள் 6,00,386, பெண்கள் 5,12,158 ஆக உள்ளனர். ஆறு வயதிற்குட்பட்ட குழந்தைகள்  1,14,439 ஆகவுள்ளனர்.  பாலின விகிதம் ஆயிரம் ஆண்களுக்கு 853 பெண்கள் வீதம் உள்ளனர். சராசரி எழுத்தறிவு 84.76%  ஆகும்.  மக்கள்தொகையில் இந்துக்கள்  8,88,314 (73.03%), இசுலாமியர்கள் 2,56,402 (21.94%), மற்றவர்கள் 20.% ஆகவுள்ளனர். 

## தட்ப வெப்ப நிலை

## இதனையும் காண்க
* அலகாபாத் தூண்
* திரிவேணி சங்கமம்
* ஆனந்த பவன்
* சுற்றுச்சூழல் மறுவாழ்வுக்கான வன ஆராய்ச்சி மையம்

## மேற்கோள்கள்


## வெளி இணைப்புகள்

* North Western Provinces

ஜ.பாக்கியவதி, அலகாபாத் முதல் ரிஷிகேஷ் வரை, தினமணி, 7.12.2014

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:உத்தரப் பிரதேசத்திலுள்ள மாநகரங்கள்
பகுப்பு:அலகாபாத் மாவட்டம்
பகுப்பு:இந்து புனித நகரங்கள்
பகுப்பு:அலகாபாத்
பகுப்பு:பண்டைய இந்திய நகரங்கள்
பகுப்பு:யமுனை ஆறு
நகுலன் (மகாபாரதம்)

**நகுலன்** மகாபாரதத்தில் வரும் பாண்டுவின் இரண்டாவது மனைவியான மாத்ரியின் புதல்வராவார்.நகுலன் மிகவும் அழகான தோற்றம் கொண்டவர் ஆவார். இவர் 
அஸ்வினி  குமார தேவர்களின் மூலமாக பிறந்தவர். இவரும் சகாதேவனும்இரட்டையர்கள் ஆவர். 
 
பாண்டவர்கள் ஓராண்டு தலைமறைவு வாழ்க்கையின் போது, நகுலன், கிரந்திகன் என்ற மாற்றுப் பெயருடன் விராடமன்னனின் போர்க்குதிரைகளை மேற்பார்வையிடுபவராக மாறுவேடம் தாங்கினார்.  நகுலன் மிகவும் அழகானவராகக் கூறப்பட்டுள்ளார்.குதிரைகளை பராமரிப்பதில் வல்லவர், குதிரைகளின் மொழி அறிந்தவர்(அதற்கு பரிபாஷை என்று பெயர்),மேலும் குதிரைகளை மின்னல் வேகத்தில் செலுத்தும் ஆற்றல் பெற்றவர்.இவர் ஆயுர்வேத மருத்துவத்தில் கைத்தேர்ந்தவர்.இவர் வாள் வீச்சில் சிறந்த வீரனாக திகழ்ந்தார்.இவர் மகாபாரத போரில் சகுனியின் மகனான உலூகனைக் கொன்றார்.மேலும் கர்ணனின் மகன்கள் மூவரை இவர் கொன்றார்.

## மேற்கோள்கள்

## வெளி இணைப்பு
* தமிழில் முழு மஹாபாரதம்

பகுப்பு:மகாபாரதக் கதை மாந்தர்கள்
சகாதேவன்

**சகாதேவன்** (*Sahadeva*) மகாபாரதத்தில் வரும் பாண்டுவின் இரண்டாவது மனைவியான மாத்ரியின் புதல்வராவார். இவர் அஸ்வினி தேவர்களின் மூலமாக பிறந்தவர். இவரும் நகுலனும் இரட்டையர்கள் ஆவர்.

பாண்டவர் ஐவரில் சகாதேவனே இளையவர் ஆவார். மேலும் அவர்களில் சகாதேவனே புத்திக்கூர்மை மிக்கவர். தன்னுடைய சகோதரன் நகுலனைப் போல் வாள் வீச்சில் சிறந்தவராக விளங்கினார்.

இவர் மகத நாட்டு மன்னனான ஜராசந்தனின் மகளை  மணந்து கொண்டார்.

சகாதேவன், பாண்டவர்களின் தலைமறைவு வாழ்க்கையின் போது தந்திரிபாலன் என்ற மாற்றுப் பெயருடன் விராடமன்னனின் நூறாயிரம் பசுக்களை மேற்பார்வையிடுபவராக மாறுவேடம் தாங்கினார். போரின் போது சகுனியை வதம் செய்கிறார்.

## குறிப்புகள்

## மேற்கோள்கள்

## வெளி இணைப்புகள்
* தமிழில் முழு மஹாபாரதம்

பகுப்பு:மகாபாரதக் கதை மாந்தர்கள்
விடயம்சார் தபால்தலை சேகரிப்பு

**விடயம்சார் தபால்தலை சேகரிப்பு** (Topical or thematic stamp collecting) என்பது ஒரு குறிப்பிட்ட விடயம் அல்லது கருத்துரு தொடர்பான தபால்தலைகளைச் சேகரிப்பதாகும். இவ்வாறான சேகரிப்புக்குரிய விடயங்கள் பறவைகள், விலங்குகள் முதல், போக்குவரத்து, விளையாட்டு, புகழ் பெற்ற மனிதர்கள், நாட்டு வரலாறுகள் போன்ற எதுவாகவும் இருக்கக்கூடும்.

[right|130px|thumb|[திமிங்கிலம்|திமிங்கிலத் தபால்தலைகளைச் சேகரிப்போருக்கும், பென்குயின் சேகரிப்போருக்கும் 1929 இல் போக்லாந்து வெளியிட்ட இந்தத் தபால்தலை பயன்படும்.]]
தொடக்க காலங்களில், அரசன் அரசிகளின் தலைகளையும், நாட்டின் சின்னங்களையும் தபால்தலைகளிகளில் பொறித்து வெளியிட்ட தபால்சேவை நிர்வாகங்கள் நாட்டின் பண்பாடு, இயற்கையழகு, சாதனைகள் என்பவற்றையும் தபால்தலைகளில் அச்சிட்டு வெளியிடத் தொடங்கினர். 1845 இலேயே சென் லூயிஸில் வெளியிடப்பட்ட தபால்தலைகள் கரடி உருவங்களைத் தாங்கியிருந்தன. கனடா நாடும் ஆரம்ப காலங்களிலேயே விலங்குகள் பொறிக்கப்பட்ட தபால்தலைகளை வெளியிட்டது. முதல் தபால்தலை வெளியிடப்பட்டு ஒன்றரை நூற்றாண்டுகள் கழிந்த நிலையில் இன்று ஏராளமான வேறுபட்ட வடிவமைப்புகளில் ஆயிரக்கணக்கான விடயங்கள் சார்ந்த தபால்தலைகள் வெளியிடப்பட்டுள்ளன. இது விடயம்சார் தபால்தலை சேகரிப்பாளர்களுக்கு நிறைந்த வாய்ப்புக்களைத் தருகின்றது.

[left|200px|thumb|[பிரான்ஸிஸ் கானியர் மேகொங் ஆற்றில் ஆய்வுப் பயணம் மேற்கொண்டார். இதனால் 1943 இல் பிரான்சிய இந்தோசீனாவில் வெளியிடப்பட்ட இந்தத் தபால்தலை ஆறுகள் தொடர்பான சேமிப்பில் ஈடுபட்டுள்ளவர்களின் சேமிப்பில் இடம்பெறக்கூடியது.]]
பலகாலமாகப் பிரபலமாக இருக்கும் *[[கப்பல்கள்]]*, *பறவைகள்*, *விளையாட்டு* போன்ற பல சேகரிப்புக்குரிய விடயங்களில் இன்றுவரை பல ஆயிரக்கணக்கான தபால்தலைகள் வெளியிடப்பட்ட நிலையில், இவற்றில் முழுமையான சேமிப்பு என்பது இன்று இயலாத ஒன்றாகிவிட்டது. இதனால் மேற்படி விடயங்களில் ஒரு பகுதியை மட்டும் கையாளும் வகையில் தபால்தலை சேகரிப்புகள் அமைகின்றன. எடுத்துக்காட்டாக, கப்பல் தொடர்பான விடயங்களில் போர்க் கப்பல்கள், பயணிகள் கப்பல்கள், தட்டை அடிகளையுடைய கப்பல்கள், உலக யுத்தங்களில் பங்குபற்றிய கப்பல்கள் எனப் பலவகையானவை பிரபலமாக உள்ளன.

தற்காலத்தில் சில குறிப்பிட்ட விடயங்கள் சார்ந்த தபால்தலைகளுக்காகவே தனியான விபரப்பட்டியல்கள் வெளியிடப்படுகின்றன.

## வெளி இணைப்புகள்

*American Topical Association
*LearnAboutStamps.com A resource for stamp collectors

## மேற்கோள்கள்

பகுப்பு:அஞ்சல் தலை சேகரிப்பு
தபால்தலை விபரப்பட்டியல்

[right|200px|thumb|Cover of the 1996 [Michel Catalog volume covering "Europa West"]]

**தபால்தலை விபரப்பட்டியல்** என்பது தபால்தலைகள் பற்றிய விபரங்கள் அடங்கிய ஒரு பட்டியல் ஆகும். அடிப்படையில் தபால்தலைகள் பற்றிய சில தகவல்களையும், அதன் விலை போன்றவற்றையும் உள்ளடக்கிய இப் பட்டியல் தபால்தலைகள் சேகரிப்பாளர்களுக்கும், விற்பனையாளர்களுக்கும் பெரிதும் பயன்படுகின்ற ஒன்றாக உள்ளது.

ஆரம்பத்தில் இவ்விபரப்பட்டியல்கள் விற்பனையாளரின் விலைப் பட்டியலாகவே இருந்தன. இன்றும் சில விபரப்பட்டியல்கள் இதே நோக்கத்தையே முதன்மையாகக் கொண்டுள்ளன. தபால்தலை சேகரிப்பு வளர்ச்சியடைந்து வந்த காலத்தில் அதன் வளர்ச்சியோடு ஒட்டி, தபால்தலைகள் வெளியிடப்பட்ட திகதி, நிற வேறுபாடுகள் முதலிய சேகரிப்பாளர்களுக்குப் பயன்படக்கூடிய பல தகவல்களும் படிப்படியாக விபரப்பட்டியல்களில் சேர்க்கப்பட்டன.

உலகம் தழுவிய அளவில் தபால்தலைகளின் தகவல்களை உள்ளடக்கிய விபரப்பட்டியல்கள் மிகச் சிலவே:
* மிச்சேல் விபரப்பட்டியல் (Michel catalog)
* மின்குஸ் விபரப்பட்டியல் (Minkus catalog)
* ஸ்ரான்லி கிப்பன்ஸ் விபரப்பட்டியல் (Stanley Gibbons catalog)
* ஸ்கொட் விபரப்பட்டியல் (Scott catalog)

இவ்வாறான விபரப்பட்டியல்களை வெளியிடுவது என்பது மிகப் பெரிய வேலையாகும். ஒவ்வொரு ஆண்டும் ஆயிரக்கணக்கில் தபால்தலைகள் வெளியிடப்படுகின்றன. பழைய தபால்தலைகளின் விலைகளும் ஏறி இறங்கிக்கொண்டிருக்கும். விற்பனையாளர்கள் அல்லாத விபரப்பட்டியல் வெளியீட்டாளர்கள் விலைகளைப் பல விற்பனையாளர்களிடம் இருந்தும், தபால்தலை ஏல விற்பனைகளின் போதும் திரட்டிய தரவுகளைப் பயன்படுத்திக் கணிப்பார்கள்.

இத்தோடு விபரப்பட்டியல் வெளியீட்டாளர்கள், மேலதிக விபரங்களை உள்ளடக்கிச் சிறப்பு விபரப்பட்டியல்களையும் வெளியிடுவதுண்டு. நாடுகள் வாரியான விபரப்பட்டியல்கள் இவ்வாறானவை. *மிச்சேல்* ஜேர்மனியில் வெளியிடப்பட்ட தபால்தலைகளுக்கும், *ஸ்கொட்* ஐக்கிய அமெரிக்காவின் தபால்தலைகளுக்கும் சிறப்பு விபரப்பட்டியல்களை வெளியிட்டு வருகின்றன.

பல நாடுகள் அவற்றுக்கெனத் தேசிய விபரப்பட்டியல்களைக் கொண்டுள்ளன. இவற்றைத் தனியார் துறை வெளியிட்டாளர்களோ, சில சமயங்களில் தபால் சேவை நிறுவனங்களோகூட வெளியிடுவதுண்டு. எனினும் தபால்சேவை நிறுவனங்களால் வெளியிடப்படுபவை ஆரம்ப அல்லது அநுபவம் குறைந்த சேகரிப்பாளர்களுக்கே உகந்தவையாக இருப்பது வழக்கம். குறிப்பிடத்தக்க நாடுகள் வாரியான விபரப்பட்டியல்கள்:

* அன்பில்ஸ் விபரப்பட்டியல் (Anfils catalog) - ஸ்பெயின்
* புருஸ்டன்-வைட் விபரப்பட்டியல் (Brusden-White) - ஆஸ்திரேலியா
* பாசிட் விபரப்பட்டியல் (Facit) - சுவீடன்
* மா விபரப்பட்டியல் (Ma catalog) - சீனா
* யுவேர்ட் எட் டெல்லியர் (Yvert et Tellier ) - பிரான்ஸ்
* சும்ஸ்டீன் விபரப்பட்டியல் (Zumstein catalog) - சுவிட்சர்லாந்து

## இவற்றையும் பார்க்கவும்

* தபால்தலை விபரப்பட்டியல்களின் பட்டியல்

## வெளியிணைப்புகள்
* http://www.stanleygibbons.com/priceguide/  ஸ்ரான்லி கிப்பன்ஸ் உலகம் தழுவிய விபரப்பட்டியல்
* அச்சிடப்பட்ட விபரப்பட்டியல்களின் பட்டியல்
* Glassine Surfer list of online catalogs 

பகுப்பு:அஞ்சல் தலை சேகரிப்பு
பகுப்பு:துறை வாரியாக நூல்கள்
மிச்சேல் விபரப்பட்டியல்

200px|thumb|1996 இன் ஐரோப்பா மேற்கு பாகத்தின் முன் அட்டை

**மிச்சேல் விபரப்பட்டியல்** (MICHEL-Briefmarken-Katalog) ஜேர்மன் மொழி வழங்கும் நாடுகளில் பயன்பாட்டிலுள்ள பெரியதும், பரவலாக அறியப்பட்டதுமான தபால்தலை விபரப்பட்டியல் ஆகும். 1910 ஆம் ஆண்டில் முதன் முதலாக வெளியிடப்பட்ட இது, தபால்தலை சேகரிப்பாளர் விற்பனையாளர் மத்தியில் முக்கியமான உசாத்துணை நூலாக ஆகியது. இது ஆங்கில மொழி மூலமான ஸ்கொட் விபரப்பட்டியலிலும் அதிகமான தகவல்களைக் கொண்டிருப்பதாகக் கூறப்படுகின்றது.

ஹியூகோ மிச்சேல் என்னும் ஒரு தபால்தலை விற்பனையாளரின் விலைப்பட்டியலாக ஆரம்பமானது இது. 1920 ஆம் ஆண்டளவில் இது, ஐரோப்பா, கடல்கடந்த நாடுகள் என இரண்டு பாகங்களாகப் பிரித்து வெளியிடப்பட்டது. படிப்படியாக வளர்ந்து இன்று உலக நாடுகள் அனைத்தையும் உள்ளடக்கிய 12 பாகங்களாக ஆகியுள்ளது. இத்துடன் மேலும் பல சிறப்புப் பாகங்களையும் சேர்த்து இந் நிறுவனம் வெளியிடும் பாகங்கள் இன்று நாற்பது அளவில் உள்ளது. ஸ்கொட் விபரப்பட்டியலைப் போல் *மிச்சேல்* ஒவ்வொரு ஆண்டும் இற்றைப்படுத்தப்பட்ட பட்டியல்களை முழுமையாக வெளியிடுவது இல்லை. பதிலாக சில பாகங்களை மட்டுமே இற்றைப்படுத்துகின்றது. மிச்சேல் வெளியிடப்பட்ட தபால்தலைகளின்  எண்ணிக்கை, தாள்களின் வடிவம் முதலிய கூடுதலான தகவல்களைத் தரும் ஒரு விபரப்பட்டியல் ஆகும். அத்துடன் அரசியல் மற்றும் பிற காரணங்களுக்காக ஸ்கொட் விபரப்பட்டியலில் இடம்பெறாத பல நாடுகள் *மிச்சேல்* பட்டியலில் இடம்பெறுவது சில சேகரிப்பாளர்களைப் பொறுத்தவரை முக்கியத்துவம் வாய்ந்ததாகும். எடுத்துக்காட்டாக, கியூபா, வட கொரியா போன்ற ஸ்கொட் விபரப்பட்டியலில் இடம்பெறாத நாடுகள் மிச்சேலில் இடம்பெற்றுள்ளன.

1960 களிலும் 70 களிலும், அரேபியத் தீபகற்பத்திலுள்ள பல அமீரகங்கள் தபால் சேவைப் பயன்பாட்டுக்குத் தேவையானவற்றிலும் மேலதிகமாக ஏராளமான தபால்தலைகளை வெளியிட்டன. பல தபால்தலை விபரப்பட்டியல்கள் இவற்றைப் பெறுமதியற்ற தபால்தலைகளாகக் கருதிப் பட்டியலிடுவதில்லை. ஆனால் *மிச்சேலில்* இவையும்கூட உள்ளடக்கப்பட்டுள்ளன.

## வெளியிணைப்புகள்

*மிச்சேல் இணையத் தளம் – ஜேர்மன்

பகுப்பு:தபால்தலை விபரப்பட்டியல்கள்
யுவராஜ் சிங்

thumb|யுவராஜ் சிங்
**யுவராஜ் சிங்** (Yuvraj Singh, பிறப்பு: 12 திசம்பர் 1981) ஒரு முன்னாள் இந்திய துடுப்பாட்ட வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம், தேர்வுத் துடுப்பாட்டம் மற்றும் பன்னாட்டு இருபது20  ஆகிய சர்வதேச போட்டிகளில் விளையாடியுள்ளார். மேலும் இவர் இந்திய அ அணி மற்றும் இருபது20 ஆகிய உள்ளூர் போட்டிகளிலும் விளையாடியுள்ளார். நடுத்தர வரிசையில் இடது கை மட்டையாளர் மற்றும் மித இடது கை வழமைச் சுழல் வீசும் ஒரு சகலத் துறையராக இருந்தார். யுவராஜ், முன்னாள் இந்திய வேகப்பந்து வீச்சாளரும் பஞ்சாபி நடிகருமான யோகிராஜ் சிங்கின் மகன் ஆவார். அதிரடியாக மட்டையாடுதல் மற்றும் களத் தடுப்பு செய்தல் போன்றவற்றின் மூலமாக இவர் பரவலாக அறியப்பட்டார்.

2012 ஆம் ஆண்டில், யுவராஜுக்கு இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அர்ஜுனா விருது வழங்கப்பட்டது. 2014 ஆம் ஆண்டில், இந்தியாவின் நான்காவது மிக உயர்ந்த குடியுரிமை விருதான  பத்மசிறீ இவருக்கு வழங்கப்பட்டது. 2014 ஆம் ஆண்டில் ஐபிஎல் ஏலத்தில் ராயல் சேலஞ்சர்ஸ் பெங்களூர் இவரை  14  கோடிக்கு ஏலத்தில் எடுத்தது. 2015 ஆண்டிலும், தில்லி டேர்டெவில்ஸ் அணி 16  கோடிக்கு ஏலத்தில் எடுத்தது.

10 ஜூன் 2019 அன்று, யுவராஜ் சர்வதேச கிரிக்கெட்டில் இருந்து ஓய்வு பெறுவதாக அறிவித்தார். அவர் கடைசியாக மேற்கிந்திய தீவுகளுக்கு எதிராக ஜூன் 2017 இல் இந்தியாவை பிரதிநிதித்துவப்படுத்தினார்.

## ஆரம்பகால வாழ்க்கை
சிங் ஒரு சீக்கிய குடும்பத்தில் பிறந்தார்.இவரின் தந்தையான  யோகிராஜ் சிங் முன்னாள் இந்தியத் துடுப்பாட்ட வீரர் ஆவார். இவரின் தாய் ஷப்னம் சிங். டென்னிஸ் மற்றும் ரோலர் ஸ்கேட்டிங் ஆகியன இவரது குழந்தை பருவத்தில் மிகவும் பிடித்த விளையாட்டுகளாக இருந்தன. இந்த இரண்டிலும் சிறப்பாக விளையாடும் திறனைக் கொண்டிருந்தார். இவர் 14 வயதுக்குட்பட்ட தேசிய ஸ்கேட்டிங் வாகையாளர் பட்டத்தினை வென்றிருந்தார். இவரின் தந்தை பதக்கத்தைத் தூக்கி எறிந்து, ஸ்கேட்டிங்கை மறந்து கிரிக்கெட்டில் கவனம் செலுத்தும்படி கூறினார். அவர் ஒவ்வொரு நாளும் யுவராஜைப் பயிற்சிக்கு அழைத்துச் செல்வார்.

யுவராஜ் சண்டிகரில் உள்ள டி.ஏ.வி பொதுப் பள்ளியில் படித்தார். சண்டிகரின் பஞ்சாப் பல்கலைக்கழகத்தின் டி.ஏ.வி கல்லூரியில் வணிகப் பிரிவில் பட்டப்படிப்பை முடித்தார். *மெஹந்தி சக்னா டி மற்றும் புட் சர்தாரா* ஆகிய படங்களில் குழந்தை நட்சத்திரமாக இரண்டு சிறிய வேடங்களிலும் நடித்தார்.

## இந்தியன் பிரீமியர் லீக்
முதல் இரண்டு இந்தியன் பிரீமியர் லீக்  பருவங்களில் பஞ்சாப் கிங்ஸின் முக்கிய வீரராகவும்  மற்றும் தலைவராகவும் யுவராஜ் இருந்தார். 2010 ஆம் ஆண்டின் மூன்றாவது பருவத்தில் குமார் சங்கக்காராவுக்கு தலைவர் பதவி வழங்கப்பட்டது. அரையிறுதிப் போட்டியில் இந்த அணி சென்னை சூப்பர் கிங்ஸ் அணியிடம் தோல்வி அடைந்தது. மே 1, 2009 அன்று, யுவராஜ் தனது முதல் ஹாட்ரிக் டி 20 போட்டியில் ராயல் சேலஞ்சர்ஸ் பெங்களூருக்கு எதிராக டர்பனில் நடைபெற்ற போட்டியில் எடுத்தார்.

## விருது
2012 ஆம் ஆண்டில், யுவராஜுக்கு இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அர்ஜுனா விருது வழங்கப்பட்டது. 2014 ஆம் ஆண்டில், இந்தியாவின் நான்காவது மிக உயர்ந்த குடியுரிமை விருதான  பத்மசிறீ இவருக்கு வழங்கப்பட்டது

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:இந்தியத் தேர்வுத் துடுப்பாட்டக்காரர்கள்
கூம்பு வெட்டு

thumb|288px|right|கூம்பு வெட்டுகளின் வகைகள்
[thumb|right|250px|கூம்புவெட்டுகளின் அட்டவணை- ''[Cyclopaedia*, 1728]]
[[கணிதம்|கணிதத்தில்]] *'கூம்பு வெட்டு*' (conic section) என்பது ஒரு [[செங்குத்து வட்டக் கூம்பு|செங்குத்து வட்டக் கூம்பும்]], ஒரு மட்டமான [[தளம்|தளமும்]] ஒன்றையொன்று வெட்டும்போது உருவாகும் [[வளைகோடு|வளைகோடுகள்]] ஆகும். கூம்பு வெட்டுக்கோடுகளைப்பற்றி சுமார் கி.மு 200 இலிருந்தே ஆராயப்பட்டுள்ளது. அக்காலத்தில் பெர்காவைச் சேர்ந்த அப்பொலோனியஸ் என்பார் கூம்பு வெட்டுக்கோடுகளின் இயல்புகள் பற்றி முறையாக ஆராய்ந்துள்ளார்.

== கூம்பு வெட்டுக்களின் வகைகள் ==
சிறப்பாக அறியப்பட்ட இரண்டு இத்தகைய வடிவங்கள் [[வட்டம்|வட்டமும்]], [[நீள்வட்டம்|நீள்வட்டமும்]] ஆகும். கூம்பினதும் தளத்தினதும் வெட்டுக்கோடுகள் [[மூடிய வளைகோடு|மூடிய வளைகோடுகளாக]] இருக்கும்போது இவ்விரு வடிவங்களும் உருவாகின்றன. வட்டம், நீள்வட்டத்தின் ஒரு சிறப்பு வகையாகும். வெட்டுகின்ற தளம் கூம்பின் அச்சுக்குச் செங்குத்தாக இருக்கும்போது வட்டம் உருவாகும். தளம் கூம்பின் உற்பத்திக் கோட்டுக்கு [[இணைகோடு|இணையாக]] அமைந்தால் உருவாகும் வடிவம் [[பரவளைவு]] (parabola) ஆகும். தளம் உற்பத்திக்கோட்டுக்கு இணையாக அமையாவிட்டால் [[அதிபரவளைவு]] (hyperbola) உருவாகின்றது.

== புள்ளிகளின் ஒழுக்குகளாக கூம்பு வெட்டுக்கள் ==
கூம்பு வெட்டுக்களில் ஒவ்வொரு வகையையும் ஒரு குறிப்பிட்ட இயல்பைக் கொண்ட எல்லாப் புள்ளிகளினதும் [[இயங்குவரை|ஒழுக்கு]] என்று வரையறுக்க முடியும்.

[[படிமம்:Eccentricity.png|right|thumb|280px|<FONT COLOR="#ff0000">நிலையான குவியம் *F* மற்றும் இயக்குவரை கொண்டநீள்வட்டம் (*e*=1/2)</FONT>, <FONT COLOR="#00ff00">பரவளைவு (*e*=1)</FONT> and <FONT COLOR="#0000ff">அதிபரவளைவு (*e''=2)]]
right|450px|thumb|கூம்புவெட்டுகளின் வரைகலைத் தோற்றங்கள்

## இவற்றையும் பார்க்கவும்
* இருபடிச் சார்பு.

## வெளியிணைப்புகள்
* Special plane curves: Conic sections
* http://mathworld.wolfram.com/Focus.html
* Occurrence of the conics  in nature and elsewhere

## மேற்கோள்கள்

பகுப்பு:திண்ம வடிவவியல்
பகுப்பு:கூம்பு வெட்டுகள்
அணுவெண் வாரியாக தனிமங்களின் பட்டியல்

இது அணுவெண் படி வரிசைப்படுத்தப்பட்டு, நிறக்குறி இடப்பட்ட வேதியியல் தனிமங்களின் பட்டியலாகும். ஒவ்வொரு தனிமத்தினதும் பெயர், தனிமக் குறியீடு, கூட்டம், மீள்வரிசை, அணுநிறை (அல்லது கூடிய உறுதியான ஓரிடத்தான்), அடர்த்தி, உருகுநிலை, கொதிநிலை, கண்டுபிடித்த ஆண்டு மற்றும் கண்டுபிடித்தவர் பெயர் ஆகியவை தரப்பட்டுள்ளன.

## சுருக்கெழுத்துகள்
* எடைமிகு மின்ம ஆய்வுக்கான குமுகம் (GSI, Gesellschaft für Schwerionenforschung), விக்ஃசௌசன், இடார்ம்சிட்டாட்டு, இடாய்ச்சுலாந்து
* அணுக்கருவியல் ஆய்வுக்கான கூட்டுக் கழகம் (JINR, (Объединённый институт ядерных исследований), துப்னியா, மாசுக்கோ ஓபலாத்து, உருசியா
* இலாரன்சு இலிவர்மோர் நாட்டக  செய்முறைச்சாலை (LLNL, Lawrence Livermore National Laboratory), இலிவர்மோர், கலிபோர்னியா, ஐக்கிய அமெரிக்கா
* இலாரன்சு பெரிக்கிலி நாட்டக செய்முறைச்சாலை (LBNL, Lawrence Berkeley National Laboratory), பெர்க்கிலி, கலிபோர்னியா, ஐக்கிய அமெரிக்கா

## குறிப்புகள்
* இத்தனிமம் நிலைப்பேறுடைய நியூக்ளைடுகள் கொண்டிருக்கவில்லை, பிறைக்க்றிகளுக்குள் சுட்டின் எண் எ.கா  [209] என்பது அதிக காலம் சிதையாதிருந்த ஓரிடத்தான் அல்லது வழக்கமான ஓரிடத்தான் கூட்டத்தின்  நிறை
*  இத்தனிமத்தின் ஓரிடத்தானின் கூட்டமைப்பு சில புவியிடங்களில் மாறுபடுகின்றது. எனவே உறுதியில்லாமையை அட்டவனை காட்டுகின்றது
* வணிகப் பொருள்களில் ஓரிடத்தான் அமைப்பு மாறலாம், ஆகவே அணுநிறை காட்டப்பட்டுளதைவிடக் குறிப்பிடத்தக்க அளவு மாறக்கூடியது.
*  இத்தனிமத்தின் ஓரிடத்தானின் கூட்டமைப்பு சில புவியிடங்களில் மாறுபடுகின்றது, இதனால் இன்னும் துல்லியமான அணுநிறை அளவைக் கூறமுடியாது.
* வணிகமுறையில் கிட்டும் இலித்தியத்தின் அணுநிறை 6.939 இலலிருந்து 6.996— வரை மாறும்;தரப்பட்ட பொருளை தக்க ஆய்வு செய்தே துல்லியமான அளவைக் கணக்கிட முடியும்.

## மேற்கோள்கள்
*Atomic Weights of the Elements 2001, Pure Appl. Chem. 75(8), 1107–1122, 2003. Retrieved ஜூன் 30, 2005.  Atomic weights of elements with atomic numbers from 1-109 taken from this source.
*IUPAC Standard Atomic Weights Revised  (2005).
*WebElements Periodic Table.  Retrieved ஜூன் 30, 2005.  Atomic weights of elements with atomic numbers 110-116 taken from this source.

பகுப்பு:தனிமங்கள் தொடர்பான பட்டியல்கள்
மிதிவெடி நடவடிக்கை

**மிதிவெடி நடவடிக்கை** *(mine action)* என்பது நிலத்தில் புதைக்கப்பட்டிருக்கும் மிதிவெடி(கண்ணிவெடி)களை அகற்றுவதோடு பாதிக்கப்பட்ட பகுதிகளுக்கு அருகில் இருக்கும் மக்களை இவ்அபாயத்தைத் தவிர்ப்பது பற்றி அறிவூட்டும் நடவடிக்கையும் மிதிவெடிகள் அற்ற உலகை உருவாக்குவதும் ஆகும்.

மிதிவெடி நடவடிக்கையானது நிலக்கண்ணிவெடிகளை மாத்திரம் அன்றி பலநாடுகளில் வெடிக்காத வெடிபொருட்கள்(UXO), சூழ்ச்சிப் பொறிகள் போன்றவற்றையும் அகற்றுவதாகும்.

இன்று மிதிவெடி நடவடிக்கையானது "யுத்ததினால் கைவிடப்பட்ட வெடிபொருட்களை" மற்றும் வெடிக்காத வெடிபொருட்கள் அகற்றுவதாகும்.

### மிதிவெடி நடவடிக்கையின் முக்கிய அம்சங்கள்
*மிதிவெடிகளை அகற்றுதல் மிதிவெடிகள், சூழ்ச்சிப் பொறிகள் மற்றும் யுத்தத்தினால் கைவிடப்பட்ட வெடிகளை அகற்றி அழித்தல்.

*மிதிவெடி அபாயக் கல்வியை மக்களுக்கு வழங்கி உயிர் மற்றும் உடலாபத்துக்களைக் குறைத்தல்.
*பாதிக்கப்பட்டவர்களிற்கு மருத்துவ மற்றும் மீண்டும் சமுதாயத்தில் வாழ உதவிகளை வழங்குதல்.
*மிதிவெடிகளைத் தயாரித்தல், விற்பனை செய்தல், இறக்குமதி செய்தல் மற்றும் பாவித்தலை நிறுத்துதல்.
* ஆயுதக் கிடங்கில் உள்ள மிதிவெடிகளை அழித்தல்.

பகுப்பு:படை நடவடிக்கைகள்
சூழ்ச்சிப் பொறி

யுத்தக் களத்தில் **சூழ்ச்சிப் பொறி** தனிமனிதனிற்கு எதிரான கண்ணிவெடி அல்லது கைக்குண்டு ஆகும். இவை யுத்தப் பிரதேசங்களின் கதவின் பின்புறத்தில் கதவைத் தாழிடும் பகுதியில் அல்லது கவர்ச்சிகரமான ஓர் இலத்திரனியல் உபகரணம் ஒன்றில் எடுத்துக்காட்டாக தொலைக்காட்சிப் பெட்டியில் பொருத்தப் பட்ட வெடிகுண்டாகும். இவை பார்ப்பதற்கும் மிகவும் சாதுபோலவிருந்தாலும் வெடிக்கும் போது பாரதூரமான விளைவுகளை ஏற்படுத்தும். இவ்வகை உபாயங்களை இலங்கையில் பெரும்பாலும் விடுதலைப் புலிகளே நிபுணத்துவம் மிக்க முறையில் மேற்கொள்கின்றனர்.

பகுப்பு:பொறி வெடிகள்

## மேற்கோள்கள்
தன்ராஜ் பிள்ளை

**நாகலிங்கம்பிள்ளை தன்ராஜ் பிள்ளை** (பிறப்பு - சூலை 16. 1968, புனே) இந்தியாவைச் சேர்ந்த புகழ்பெற்ற ஹாக்கி விளையாட்டு வீரர் ஆவார். இவர் இந்திய அணியின் தலைவராகவும் இருந்துள்ளார். இவர் ராஜீவ் காந்தி கேல் ரத்னா விருது பெற்றவர்.

பகுப்பு:இந்திய வளைதடிப் பந்தாட்ட வீரர்கள்
பகுப்பு:1968 பிறப்புகள்
பகுப்பு:வாழும் மக்கள்
கொக்கு

கொக்குகள் (*Egret*) அர்டெயிடே குடும்பத்தினைச் சார்ந்த பறவைகளாகும். ஹெரான்களில் ஒரு வகை கொக்குகள் என்றும் அறியப்படுகின்றன. இவை வெள்ளை அல்லது வெளிர் மஞ்சள் இறகுகளைக் கொண்டன. இனப்பெருக்க காலத்தில் மென்மையான புகைத்திரை (பொதுவாகப் பால் வெள்ளை) போன்ற இறகுகளைக் கொண்டுள்ளன. கொக்குகள் ஹெரான்களிலிருந்து உயிரியல் ரீதியாக வேறுபட்ட குழு அல்ல, அதே கட்டமைப்பைக் கொண்டுள்ளன.

## உயிரியல்
[இடது|thumb| [பெரிய கொக்கு, பறக்கும்போது]]
[இடது|thumb| இந்தியாவின் [ஆந்திரப் பிரதேசம்|ஆந்திராவின் கொல்லேரு ஏரியில் சாயங்காலத்தில்]]
பல கொக்குகள் *எக்ரெட்டா* அல்லது *ஆர்டீயா* பேரினத்தினைச் சார்ந்த சிற்றினங்களாக உள்ளன. அவற்றில் கொக்குகளை விட ஹெரான்கள் எனப் பெயரிடப்பட்ட பிற உயிரினங்களும் உள்ளன. ஒரு ஹெரான் மற்றும் ஒரு கொக்குக்கும் இடையிலான வேறுபாடு மிகவும் தெளிவற்றது. மேலும் உயிரியலை விடத் தோற்றத்தைப் பொறுத்தது. *"கொக்கு* " என்ற வார்த்தை "வெள்ளி ஹெரான்" மற்றும் "தூரிகை" ஆகிய இரண்டையும் குறிக்கும் பிரெஞ்சு வார்த்தையான ஐகிரெட்டிலிருந்து (*aigrette)* வந்தது. இது இனப்பெருக்க காலத்தில் கொக்கின் முதுகில் காணப்படும் நீண்ட, இழை நீண்ட, இழை இறகுகளைக் குறிக்கிறது ("எக்ரெட்ஸ்" என்றும் அழைக்கப்படுகிறது).

அண்மைய ஆண்டுகளில் பல கொக்குகள் ஒரு பேரினத்திலிருந்து மற்றொரு பேரினத்திற்கு மறுவகைப்படுத்தப்பட்டுள்ளன. பெரிய கொக்கு *கேசுமெரோடியசு, எக்ரெட்டா* அல்லது *ஆர்டியா* சிற்றினமாக வகைப்பட்டுள்ளது.

ஐரோப்பாவிலும் அமெரிக்காவிலும் தொப்பி தயாரிப்பாளர்கள் அதிக எண்ணிக்கையிலான கொக்கின் இறகுகளைப் பறித்ததால், 19ஆம் மற்றும் 20ஆம் நூற்றாண்டின் முற்பகுதியில், உலகின் சில கொக்கு இனங்கள் இடைவிடா வேட்டையாடுததால்ஆபத்தில் இருந்தன. இதனால் இனப்பெருக்கம் செய்யும் கொக்குகள் உலகம் முழுவதும் பல இடங்களில் கொல்லப்பட்டன.

பசிபிக் ரீஃப் ஹீரோன் (எக்ரெட்டா சாக்ரா), சிவப்பு நிற கொக்கு மற்றும் கரைக் கொக்கு உள்ளிட்ட பல கொக்குகள் இரண்டு தனித்துவமான வண்ணங்களைக் கொண்டுள்ளன. இவற்றில் ஒன்று முற்றிலும் வெள்ளையானது. சிறிய நீல கொக்கு இளம் குஞ்சுகள் முழுவதும் வெண்மையான சிறகுகளைக் கொண்டுள்ளது.

## வகைபாட்டியல்
[thumb| [எகிப்து|எகிப்திலிருந்து கொக்கு]]

* பெரிய கொக்கு அல்லது பெரிய வெள்ளை கொக்கு, *ஆர்டியா ஆல்பா*
* வெண் கொக்கு, *மெசோஃபோக்சு இடைநிலை*
* உண்ணிக்கொக்கு, *புபுல்கசு ஐபிசு*
* சின்னக் கொக்கு *எக்ரெட்டா கார்செட்டா*
* பனி கொக்கு, *எக்ரெட்டா துலா*
* சிவப்பு *கொக்கு*, எக்ரெட்டா ரூஃபெசென்சு
* ஸ்லேட்டி கொக்கு, *எக்ரெட்டா வினாசிகுலா*
* கருப்பு கொக்கு, *எக்ரெட்டா ஆர்டீசியாக்கா*
* சீன கொக்கு, *எக்ரெட்டா யூலோஃபோட்கள்*
* கிழக்கு ரீஃப் கொக்கு அல்லது பசிபிக் ரீஃப் ஹீரோன், *எக்ரெட்டா சாக்ரா*
* கரைக் கொக்கு அல்லது வெஸ்டர்ன் ரீஃப் ஹெரான், *எக்ரெட்டா குலாரிசு*

[thumb| இந்தியாவின் [பாலக்காடு|பாலக்காட்டில் எக்ரெட்]]

## வாழ்விடம்
உப்பு நீர் மற்றும் நன்னீர் சதுப்புநிலங்களில் கொக்குகள் வாழ்கின்றன.

## மேற்கோள்கள்

## வெளி இணைப்புகள்

*    
* நன்கு எழுதப்பட்ட மற்றும் விளக்கப்பட்ட எக்ரெட் கட்டுரை ''என்சைக்ளோபீடியா பிரிட்டானிக்கா''
** பெரிய கொக்கு ''ஆர்டியா ஆல்பா'' —USGS + 24r5
அரைவாழ்வுக் காலம்

**அரைவாழ்வுக் காலம்** (*half-life*) என்பது அடுக்குச் சிதைவுக்கு (*Exponential decay*) உட்பட்டிருக்கும் பொருள் அதன் தொடக்க அளவிலிருந்து அரைப்பங்கு ஆவதற்கு எடுக்கும் காலம் ஆகும். அரைவாழ்வுக் காலம் பற்றிய கருத்துரு கதிரியக்கச் சிதைவு (*radioactive decay*) தொடர்பிலேயே முதன்முதலில் உருவானது. ஆனால் இன்று இது பல துறைகளிலும் பயன்படுத்தப்படுகின்றது.

அருகில் தரப்பட்டுள்ள அட்டவணையில் ஒவ்வொரு அரைவாழ்வுக் காலத்தின் முடிவிலும் எஞ்சும் விழுக்காட்டு (*percentage*) அளவு காட்டப்பட்டுள்ளது.

அடுக்குச் சிதைவொன்றில், அரைவாழ்வு காலம்t_{1/2} பின்வரும் சமன்பாட்டினால் தரப்படும்:
: t_{1/2} = \frac{\ln (2)}{\lambda} ,
இங்கு,
:* \lambda - கதிரியக்க மாறிலி அல்லது சிதைவு மாறிலி.

அரைவாழ்வுக் காலம் (t_{1/2}), சராசரி ஆயுட்காலம் (*mean lifetime*, \tau) உடன் பின்வரும் சமன்பாட்டினால் தொடர்பு படுத்தப்படும்:
: t_{1/2} = \ln (2) \cdot \tau 

## விளக்கம்
யுரேனியம் போன்ற அணுக்களிலிருந்து இடைவிடாமல் துகள்களும் கதிர்களும் வெளிப்பட்டுக் கொண்டிருப்பது 1890 களில் கண்டுபிடிக்கப்பட்டது. அத்தகைய பண்பு கதிரியக்கம் எனப்பட்டது. கதிரியக்கமுள்ள அணுக்கள் தமது கருக்களிலிருந்து துகள்களை வெளியேற்றிச் சிதைந்து கொண்டிருந்தன. ஒவ்வோர் இனக் கதிரியக்க அணுவும் ஒரு குறிப்பிட்ட காலத்திற்கு நீடிக்குமானால், ஒரே மாதிரியான அணுக்களின் கூட்டமொன்று சிறிது காலத்திற்கு இருந்து விட்டுப் பிறகு திடீரென்று சேர்ந்தாற் போல ஒன்றாகச் சிதையும். அப்போது ஏராளமான ஆற்றல் வெளிப்படுவதாக இருக்கும். ஆனால் அதுபோல் நிகழ்வதில்லை. அதற்கு மாறாக ஒரே மாதிரியான கதிரியக்க அணுக்கள் ஏராளமாக உள்ள ஒரு கூட்டத்திலிருந்து தொடர்ச்சியாகச் சிறிய அளவில் ஆற்றல் வெளிப்பட்டுக் கொண்டேயிருக்கிறது. ஒரு குறிப்பிட்ட நேர இடைவெளியில் சில அணுக்கள் சிதைந்து ஆற்றலை வெளிப்பபடுத்திக் கொண்டிருப்பதைப் போலத் தோன்றுகிறது. சில அணுக்கள் இன்று சிதையலாம். சில நாளை சிதையலாம். வேறு சில ஆயிரக் கணக்கான ஆண்டுகள் கழித்துக் கூட சிதையலாம். ஒரு குறிப்பிட்ட அணு எப்போது சிதையும் என்று சொல்லவே முடியாது. எனவே ஒரு கதிரியக்க அணுவின் வாழ்நாள் எவ்வளவு வேண்டுமானாலும் இருக்கலாம்.

ஆனால் ஓரினத்தைச் சேர்ந்த ஏராளமான கதிரியக்க அணுக்கள் கொண்ட ஒரு கூட்டத்தில் ஒரு குறிப்பிட்ட கால இடைவெளியில் மொத்த எண்ணிகையில் ஒரு குறிப்பிட்ட பங்கு அணுக்கள் சிதைவதற்கான நிகழ்தகவு ஒரு குறிப்பிட்ட அளவிலுள்ளது. ஒரு குறிப்பிட்ட கால இடைவெளியில் எந்த எந்த அணுக்கள் சிதையுமென்று சொல்ல முடியாவிட்டாலும், மொத்தத்தில் ஐந்து  சதவீதம் அல்லது பத்து சதவீத அணுக்கள் சிதைய எவ்வளவு நேரமாகுமென்பதைச் சொல்ல முடியும். ஏராளமான கதிரியக்க அணுக்கள் கொண்ட ஒரு கூட்டத்தில் 50 சதவீத அணுக்கள் சிதைய எவ்வளவு காலம் ஆகுமென்பதை ஒரு வசதியான அளவாக வைத்துக்கொள்ளலாம். அதற்கு அரை வாழ்வுக் காலம் என்று பெயர். யுரேனியம் 238 என்ற தனிமத்திற்கு அரை வாழ்வு காலம் 4468 மில்லியன் ஆண்டுகள். அதாவது ஒரு கிலோ யுரேனியத்தில் அரைக் கிலோ சிதைய அவ்வளவு காலமாகிறது. சில தினமங்கள் அற்ப ஆயுள் உள்ளவை. போலோனியம் 212 இன் அரை வாழ்வுக் காலம் 0.0000003 வினாடிதான்.

## மேற்கோள்கள்

பகுப்பு:கதிரியக்கம்
304 சீட்டு ஆட்டம்

250px|thumb|right|சீட்டு
[thumb|250px|The four Anglo-American [playing card suits: ஸ்பேட்ஸ் (spades), இதயம் (காட்ஸ்), கலாவரை (clubs), இரத்தினம் (டயமன்ட்).]]

தமிழர்களிடையே மிகவும் பிரபலமான ஒரு சீட்டு விளையாட்டு **304 சீட்டு ஆட்டம்** ஆகும். கொண்டாட்டங்களில், ஒன்றுகூடல்களில், நண்பர்களிடையே இவ்விளையாட்டு விளையாடப்படுவதுண்டு. இவ்விளையாட்டுக்கு நான்கு ஆட்டக்காரர்கள் தேவை.

## விளையாடும் முறை
52 சீட்டுக்கள் கொண்ட சீட்டுக் கட்டில், ஏழுக்கு கீழ்ப்பட்ட சீட்டுக்கள் விளையாட்டில் பயன்படா, அவை வெற்றி/தோல்வி காசுக்களாக பயன்படுத்தப்படும்.அவற்றில் ஆசி பெரியது
துரும்பு சொல்லும் முறை 52 சீட்டுக்களில் இருந்து முதலில் நான்கு சீட்டுகள் வழங்கப்படும் அந்த சீட்டுகளில் அதிகம் இருக்கும் சீட்டுவகை தெரிவு செய்யபடும் உ+ம் ஸ்ஸுகோப்பர்
பிறகு மீதீ சீட்டுகள் வழங்கப்படும் மோத்தம் எட்டு சீட்டுகள் விளையாடுபவர் தெரிவு செய்த சீட்டே துரும்பாகும்.
தம் வசம் எதிராளி எரிந்த சீட்டு இல்லை என்றால் துரும்பை வீசி வெட்டி வெற்றிபெறலாம் விலையாடுபவர் தமக்கு எதிரே உள்ளவர் தமது அணியாவார் எனவே அவர் பெற்று கொள்ளும் சீட்டும் வெற்றியை தீர்மாணிக்கும்
5 சீட்டுகளை வெல்லும் அணி வெற்றி பெரும் 
விளையாடும் முறை
விளையாடும் நால்வருக்கும் தலா ஒவ்வொருவருக்கும் எட்டு சீட்டுகள் வழங்கபட்டு விளையாட்டு ஆரம்பமாகும்.
விளையாடுபவர் தனக்கு விரும்பிய சீட்டை முதலில் போடலாம்.
தன்னிடம் எதிராளீ இட்ட சீட்டு இல்லாவிடில் வெட்டி எடுத்து கொள்ளலாம்.

## விளையாட்டு நுட்பங்கள்
* பிரித்தல்
* கேட்டல்
* துரும்பு
* கழித்தல்
* வெட்டுதல்
* மடக்கு
* கம்மாஸ்
* மேசை பிழை (அழி பாசு)

## சீட்டு புள்ளி விபரங்கள்

## வெற்றி தோல்வி புள்ளி மற்றும் காசு விபரம்
: 304 (0.0) - கிலிக்கி கேட்டுத் தோற்றால் 8 சீட்டுக்கள், கேட்டு வென்றால் 6 சீட்டுக்கள்
: 304 (0.0) - மடக்கம் கேட்டுத் தோற்றால் 4 சீட்டுக்கள், கேட்டு வென்றால் 4 சீட்டுக்கள்
: 250 (5.5) - கேட்டுத் தோற்றால் 4 சீட்டுக்கள், கேட்டு வென்றால் 3 சீட்டுக்கள்
: 240 (6.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
: 230 (7.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
: 220 (8.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
: 210 (9.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
: 200 (10.5)- கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
: 90 (11.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
: 80 (12.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
: 70 (13.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
: 60 (14.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
: 50 (15.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு

## கலைச்சொற்கள்
* இசுகோப்பன் (♠)
* ஆடித்தன் (♥)
* ஊவித்தன் (♦)
* கலாவரை (♣)
* வீறு - Jack
* மணல் - 9
* ஆசு - Ace
* கேறு - K
* பெட்டை - Q
* அடுக்குதல்
* பிரித்தல்/புறித்தல்
* கேட்டல்
* கேள்வி - 50 புள்ளிகள்
* உதவி - 60 புள்ளிகள்
* மேலே - என்னால் இயலாது, கூட்டாளி கேக்கலாம்
* துரும்பு
* திறந்த துரும்பு
* அழி துரும்பு
* கழித்தல்
* வெட்டுதல்
* மடக்கு
* கம்மாசு/கம்மாறிஸ்
* மேசை பிழை (அழி பாசு)
* கோட்
* தாள்
* கடதாசி விளையட்டு
* கையாள்
* அலாப்புதல்

## வெளி இணைப்புகள்
* மடக்கும் கம்மாறீசும்

## மேற்கோள்கள்

பகுப்பு:சீட்டு விளையாட்டுகள்
கனேடியத் தமிழர்

தமிழ் பின்புலத்துடன் கனடாவில் வசிப்பவர்களை **கனேடியத் தமிழர் (Canadian Tamils / Tamil Canadians)** எனலாம். கனேடியத் தமிழரை குறிக்க கனடிய தமிழர், கனடாத் தமிழர், தமிழ் கனேடியர்கள் என்று வெவ்வேறு சொற்றாடல்களும் பயன்படுத்தப்படுகின்றன. இது ஒரு சமூக அடையாளமே, சட்ட அடையாளம் அல்ல. 2011 ஆம் ஆண்டு கனேடிய மக்கள்தொகை கணக்கெடுப்பின்படி ஏறக்குறைய 218,000 தமிழர்கள் டொராண்டோ, ஒன்டாரியோவில் வசிப்பதாக பொது ஊடகங்கள் தெரிவிக்கின்றன. பெரும்பாலான தமிழர்கள் டொராண்டோ நகரத்திலேயே வசிக்கின்றார்கள். பிறரும் மொன்றியால், வன்கூவர், கல்கிறி போன்ற பெரும் நகரங்களிலேயே வாழ்கின்றார்கள்.  இவர்களில் பெரும்பாலனவர்கள் 80களின் பின்பு ஈழப் போராட்டம் காரணமாக இங்கு அகதிகளாக வந்து குடியுரிமை பெற்ற ஈழத்தமிழர்கள் ஆவார்கள். சனவரி மாதம் தமிழ்ப் பண்பாட்டு மாதமாக கனடா முழுவதும் கொண்டாடப்படுகிறது.

## வரலாறு

## பரம்பல்

பெரும்பான்மைத் தமிழர்கள் ஒன்ராறியோ மாகாணத்தில் வாழ்கிறார்கள். அதற்கு அடுத்ததாக கியூபெக்கிலும், பிரிட்டிசு கொலம்பியாவிலும் வாழ்கிறார்கள்.  தமிழர்கள் பொதுவாக பெரும் நகரங்கள், அல்லது புறநகர்ப் பகுதிகளிலேயே பெரும்பாலும் வசிக்கிறார்கள்.

## பேசும் மொழி
ஏறக்குறைய 218,000 தமிழ் மக்களில் 164,000 பேர் வீட்டில் தமிழை முதன்மை மொழியாகவும், 45,000 கூடுதலாகப் பேசுவதாகவும் கனேடிய மக்கள்தொகை கணக்கெடுப்பு தெரிவிக்கிறது.

## அரசியல்

கனடியத் தமிழர்களின் அரசியலில் கனடிய உள்ளூர் அரசியல், பூர்வீகத் தாயகங்கள் தொடர்பான அரசியல் என இரு முக்கிய பகுதிகளாகப் பார்க்கலாம். குறிப்பாக கனடிய ஈழத் தமிழர்களால் இலங்கையில் மேற்கொள்ளப்பட்ட பல்வேறு அடக்குமுறைகளுக்கு எதிரான அரசியல் நகர்வுகள், எதிர்ப்புப் போராட்டங்கள் இதில் முக்கியம் பெறுகின்றன.

## பொருளாதாரம்

பெரும்பாலான கனடியத் தமிழர்கள் உணவகங்கள், தொழிற்சாலைகள், வியாபார அங்காடிகள், சுத்தம் செய்யும் சேவை நிறுவனங்கள் ஆகியவற்றில் தொழிலாளிகளாக வேலைச் செய்கின்றார்கள். குறிப்பிடத்தக்க தொகையினர் சிறு பொருள் சேவை வியாபார தாபனங்களை தொடங்கி நடத்தி வருகின்றார்கள். பெரும்பானமையானவை தமிழ் சமூகத்துனுள்ளேயே தங்களை சந்தைப்படுத்துகின்றார்கள். குறிப்பிடத்தக்க தொகையினர் மருத்துவம், நீதித்துறை, பொறியியல் போன்ற உயர் தொழில் திறனும் கல்வியும் வேண்டிய துறைகளில் இயங்கி வருகின்றார்கள்.

## கல்வி

குடிவரவுச் சூழ்நிலை, தலைமுறை சார்ந்து கனடியத் தமிழ்ச் சமூக கல்வி நிலைமை நிறைய வேறுபடுகிறது. ஈழப் போராட்டம் காரணமாக இங்கு தமது இளைய பருவத்தில் குடிபெயர்ந்தவர்கள் பலர் பொருளாதாரச் சுமை காரணமாக உயர் கல்வியைப் பெறவில்லை. இங்கு பிறந்த அடுத்த தலைமுறையினரில் பெரும்பான்மையினர் பல்கலைக்கழக அல்லது உயர்-கல்லூரிப் படிப்புக்களை மேற்கொள்கிறார்கள்.

## தமிழ்க் கல்வி

கனடாவில் தமிழ்க் கல்வி 1980 களில் இறுதியில் இருந்து நடைபெறுகிறது.  இங்கு பல தன்னார்வல, அரச தமிழ் வகுப்புகள், தமிழ் கல்வித் திட்டங்கள் உண்டு. வசதிகள் பல இருந்தும் இங்கு பெரும்பான்மைத் தமிழ் மாணவர்கள் தமிழ்க் கல்வியைப் பெறுவதில்லை. ஒரு கணிப்பின் படி 33,000 தமிழ்ச் சிறார்களில் ஏறக்குறைய 20,000 பிள்ளைகள் தமிழ் படிப்பதில்லை.

## மேற்கோள்கள்


## வெளி இணைப்புகள்
* கனேடியத் தமிழர் 
* Parent-Teen Relations in the Toronto Tamil Community: A Research Report1

பகுப்பு:கனடியத் தமிழர்
பகுப்பு:புகலிட ஈழத்தமிழர்
நடத்தை அறிவியல்கள்

**நடத்தை அறிவியல்கள்** (Behavioural Sciences) என்பது, இயற்கையில் உயிரினங்களுக்கு உள்ளும் அவற்றுக்கு இடையிலும் உள்ள நடத்தைகள் மற்றும் உத்திகள் பற்றி ஆய்வு செய்யும் எல்லாத் துறைகளையும் ஒட்டுமொத்தமாகக் குறிக்கும் ஒரு சொற்றொடர் ஆகும். இது தொடர்பான ஆய்வுகள், மனிதர் மற்றும் விலங்குகளின் நடத்தைகள் பற்றிக் கட்டுப்பாடான இயற்கையோடு ஒட்டிய சோதனை அவதானிப்புக்கள் மூலம் நடத்தப்படுகின்றன.

## நடத்தை அறிவியலுக்கும் சமூக அறிவியல்களுக்கும் இடையேயான வேறுபாடு
நடத்தை அறிவியல், சமூக அறிவியல் என்னும் இரண்டும் சில சமயங்களில் ஒன்றுடனொன்று குழப்பிக் கொள்ளப்படுகின்றன. இவ்விரு பரந்த துறைகளும் ஒன்றுக்கொன்று தொடர்பு உடையவையாகவும், இரண்டுமே நடத்தைகள் பற்றிய முறையான ஆய்வுகளில் ஈடுபடுபவையாகவும் இருந்தபோதும், நடத்தைகளின் பல்வேறுபட்ட பரிமாணங்களை ஆய்வு செய்வதிலான அறிவியல் மட்டம் வேறுபாடாக உள்ளது. நடத்தை அறிவியல்கள், சமூக முறைமையில், உயிரினங்களுக்கு உள்ளும் அவற்றுக்கு இடையிலும் இடம்பெறும் தீர்மானச் செயல்முறைகள் (decision processes) மற்றும் தொடர்பு உத்திகள் (strategies) என்பவற்றைச் சிறப்பாக ஆராய்கின்றன. இவை உளவியல், சமூக நரம்பறிவியல் (Social neuroscience) போன்ற துறைகளுடன் சம்பந்தப்பட்டுள்ளன. அதேவேளை சமூக அறிவியல்கள் சமூக முறைமையின் அமைப்பு மட்டத்திலான செயல்முறைகள் பற்றியும், சமூகச் செயல்முறைகளிலும், சமூக அமைப்பிலும் அவற்றின் தாக்கம் பற்றியும் ஆய்வு செய்கின்றன. சமூக அறிவியல்கள் சமூகவியல், பொருளியல், வரலாறு மற்றும் அரசறிவியல் என்பவற்றுடன் தொடர்புபட்டுள்ளன.

நடத்தை அறிவியல்கள், இயற்கை அறிவியல்களும், சமூக அறிவியல்களும் ஒன்றையொன்று சந்திக்கும் இடத்தில் அமைந்துள்ளது எனலாம்.


பகுப்பு:அறிதிற அறிவியல்
அரண்மனை

[thumb|350px|[எட்டயபுரம்|எட்டயபுரத்தில் உள்ள அரண்மனை.]]
**அரண்மனை** (palace) () என்பது பொதுவாக மன்னரின் வாழ்விடம் ஆகும். சொற்பிறப்பியல் அடிப்படையில் இச்சொல் *அரண்* (பாதுகாப்பு) மற்றும் *மனை* (உறையுள்) ஆகியவற்றின் புணர்ச்சியாகும். *அரசனின் இருப்பிடம்* என்று பொருள்படும் *அரமனை* என்ற சொல்லும் உண்டு. http://ehl.santafe.edu/cgi-bin/response.cgi?root=config&morpho=0&basename=%2Fdata%2Fdrav%2Fsdret&first=1&text_proto=&method_proto=substring&text_meaning=&method_meaning=substring&text_tam=&method_tam=substring&text_tammean=&method_tammean=substring&text_tamder=&method_tamder=substring&text_mal=&method_mal=substring&text_malmean=&method_malmean=substring&text_malder=&method_malder=substring&text_kan=&method_kan=substring&text_kanmean=&method_kanmean=substring&text_kander=&method_kander=substring&text_kod=&method_kod=substring&text_kodmean=&method_kodmean=substring&text_kodder=&method_kodder=substring&text_tul=&method_tul=substring&text_tulmean=&method_tulmean=substring&text_tulder=&method_tulder=substring&text_kt=&method_kt=substring&text_iru=&method_iru=substring&text_irumean=&method_irumean=substring&text_iruder=&method_iruder=substring&text_misc=&method_misc=substring&text_notes=&method_notes=substring&text_dednum=&method_dednum=substring&text_any=palace&method_any=substring&sort=meaning

அரண்மனைகள் எதிரி நாட்டவரிடம் இருந்து மன்னரைக் காக்கும் பொருட்டு மிக்க பாதுகாப்புடன் கட்டப்படுவன. கோட்டைகளாலும், கண்காணிப்புக் கோபுரங்களாலும், சில நேரங்களில் அகழிகளாலும் சூழப்பட்டிருக்கும். அரசருக்கும், அரசிக்கும் மிக்க வசதிகள் நிறைந்த இருப்பிடம், உவளகம், அவர்கள் உலாவ பூந்தோட்டம், அமைச்சர்களுடனும், பிற அவையோருடனும் கலந்துரையாடவும், நீதி வழங்கவும் அரசவை போன்ற பகுதிகள் அரண்மனைகளின் உள்ளே இருக்கும்.

## மேலும் பார்க்க
* பத்மநாபபுரம் அரண்மனை

*

## மேற்கோள்கள்
க. சட்டநாதன்

**க. சட்டநாதன்** (பிறப்பு ஏப்ரல் 22, 1940; வேலணை, யாழ்ப்பாணம்) ஈழத்தின் குறிப்பிடத்தக்க சிறுகதையாளர். பூரணி காலாண்டிதழின் இணையாசிரியராக இருந்தவர். ஓய்வு பெற்ற ஆசிரியர்.

## சிறுகதைத் தொகுப்புக்கள்
* *மாற்றம்* (1980)
* *உலா* (1992)
* *சட்டநாதன் கதைகள்* (1995)
* *புதியவர்கள்*- (2006)
* *முக்கூடல்* - (2010)
* *பொழிவு*  - (2016)
* *தஞ்சம்* (2018)

## கவிதைத் தொகுப்புகள்
* *நீரின் நிறம்* (2017)
* *துயரம் தரும் அழகு* (2019)

## குறுநாவல்
* *நீளும் பாலை*
## விருதுகள்
* உலா சிறுகதைத் தொகுப்புக்கு சாகித்ய மண்டல விருது 1995இல்

## வெளி இணைப்புகள்
* உலா - நூலகத் திட்டம் 
* மாற்றம் - நூலகத் திட்டம்
* ஜிஃப்ரி ஹசன் எழுதிய சட்டநாதன் பற்றிய கட்டுரை 

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
தி. ச. வரதராசன்

**வரதர்** என அழைக்கப்படும் **தி. ச. வரதராசன்** (தியாகர் சண்முகம் வரதராசன்) (ஜூலை 1, 1924 - டிசம்பர் 21, 2006), சிறுகதை, புதுக் கவிதை, குறுநாவல், இதழியல், பதிப்புத்துறை என இலக்கியத்தின் பலதுறைகளிலும் குறிப்பிடத்தக்க பங்களிப்புச் செய்தவர். ஈழத்து இலக்கியத்தில் மறுமலர்ச்சி எழுத்தாளர் என அழைக்கப்பட்டவர்.

## பிறப்பும் கல்வியும்
1924 இல் பொன்னாலையில் சண்முகம் - சின்னத்தங்கம் தம்பதியினரின் நான்கு குழந்தைகளில் மூன்றாவதாகப் பிறந்தவர் வரதர். இரத்தினம்மா, அன்னம்மா, தங்கச்சியம்மா ஆகியோர் அவரது சகோதரிகள். இவரின் தந்தை ஒரு வர்த்தகர். தனது ஆரம்பக் கல்வியை பொன்னாலை அமெரிக்கன் மிசன் தமிழ்ப் பாடசாலையில் பெற்றார். ஆறாம் வகுப்பை மூளாய் சைவப்பிரகாச வித்தியாசாலையிலும், ஏழாம் வகுப்பை சுழிபுரம் ஐக்கிய சங்க வித்தியாசாலையிலும், எட்டாம் வகுப்பை காரைநகர் சுப்பிரமணிய வித்தியாசாலையிலும் கற்றார். சிரேட்ட தராதரப் பத்திர வகுப்பை மீண்டும் மூளாய் சைவப்பிரகாச வித்தியாசாலையில் கற்றார்.

## திருமண வாழ்க்கை
சுழிபுரத்தில் பிறந்து மலேயாவில் வாழ்ந்த ஆறுமுகம் - மனோன்மணி தம்பதியினரின் மகளான மகாதேவியம்மாவை வரதர் தனது 27ஆவது வயதில் 1951 நவம்பர் 7 ஆம் திகதி திருமணம் செய்தார். இவர்களுக்குச் செந்தாமரை, தேன்மொழி, மலர்விழி ஆகியோர் புதல்விகள். இவர்களில் செந்தாமரை கனடாவிலும் மலர்விழி லண்டனிலும் வாழ்கின்றனர். வரதர் ஆசிரியையான தேன்மொழியுடன் இறுதிவரை வாழ்ந்தார்.

## சிறுகதைகள், கவிதை
இவரது முதற் சிறுகதையான *கல்யாணியின் காதல்* ஈழகேசரியில் வெளியானது. ஜூன் 13, 1943 இல் ஈழத்தின் முதல் எழுத்தாளர் சங்கமான 'தமிழிலக்கிய மறுமலர்ச்சிச் சங்கம்'  தொடங்கப்படக் காரணமாயிருந்தோரில் இவர் ஒருவர். இதே ஆண்டில் (1943) ஈழகேசரியில் வரதர் எழுதிய *ஓர் இரவினிலே* எனும் வசன கவிதையே ஈழத்தின் முதற் புதுக்கவிதை எனப்படுகிறது. வரதரின் முதற் சிறுகதைத் தொகுதியான *கயமை மயக்கம்* 1960இல் வெளியானது.

## சஞ்சிகைகள்
மறுமலர்ச்சி சஞ்சிகையின் (1946 - 1948) ஆசிரியர் குழுவில் ஒருவர். ஆனந்தன் (1952), தேன் மொழி (1955), வெள்ளி (சஞ்சிகை), புதினம் (வார இதழ்), அறிவுக் களஞ்சியம் (1992-1995, 1998) ஆகியன இவர் நடத்திய இதழ்கள்.

## வரதர் வெளியீடு
வரதர் தொழிலால் ஓர் அச்சக முகாமையாளர். "வரதர் வெளியீடு" என்னும் வெளியீட்டு முயற்சியின் மூலம் பெருமளவு நூல்களை வெளியிட்டுள்ளார். பண்டிதமணி சி. கணபதிப்பிள்ளையின் *இலக்கிய வழி*யே வரதர் வெளியீடாக வெளிவந்த முதல் நூலாகும். மஹாகவி, வித்துவான் பொன். முத்துக்குமாரன், செங்கை ஆழியான், சாந்தன், க. கைலாசபதி, முருகையன், நா. சோமகாந்தன், நாவற்குழியூர் நடராஜன் போன்ற பலரது நூல்கள் வரதர் வெளியீடாக வெளிவந்துள்ளன. பதினைந்து வயதிற்குட்பட்ட சிறார்களுக்காக வரதர் கதைமலர் தொடரில் ஐந்து நூல்களை வெளியிட்டார். *வரதரின் பல குறிப்பு* என்ற பெயரில் தமிழ் மக்களுக்குத் தேவையான பலவித விடயங்களைத் தொகுத்து ஆண்டுக்கு ஒன்றாக நான்கு பதிப்புக்கள் வெளியிட்டார்.

## விருதுகள்
வரதரின் சேவைகளைப் பாராட்டி இலங்கைக் கலைக் கழகம் அவருக்கு *சாகித்திய இரத்தினம்* எனும் பட்டத்தை அளித்தது.

## இவரது நூல்கள்
* *கயமை மயக்கம்* (சிறுகதைகள்)
* *நாவலர்*
* *வாழ்க நீ சங்கிலி மன்ன*
* *மலரும் நினைவுகள்*
* *பாரதக்கதை*
* *யாழ்ப்பாணத்தார் கண்ணீர்*
* *சிறுகதை பட்டறிவுக் குறிப்புகள்*

## வெளி இணைப்புகள்
### நூலகம் திட்டத்தில் வரதரின் நூல்கள்
* நாவலர் 
* கயமை மயக்கம் 

### வரதர் பற்றியவை
* வரதர் என்ற எழுத்தாணி ஓய்ந்தது

## உசாத்துணை
* *[[ஈழத்துச் சிறுகதை வரலாறு (நூல்)|ஈழத்துச் சிறுகதை வரலாறு]]* - கலாநிதி க. குணராசா, டிசம்பர் 2001

பகுப்பு:ஈழத்து எழுத்தாளர்கள்
பகுப்பு:ஈழத்துப் பதிப்பாளர்கள்
சோ. பத்மநாதன்

**சோ. பத்மநாதன்** (பிறப்பு - செப்டம்பர் 14, 1939, சிப்பித்தறை, யாழ்ப்பாணம்) ஈழத்து எழுத்தாளர், கவிஞர், மொழிபெயர்ப்பாளர். இவர் பலாலி ஆசிரிய கலாசாலையின் முன்னாள் (1993-1996) அதிபர். இவர் ஆபிரிக்க மற்றும் சிங்களக் கவிதைகள் பலவற்றை தமிழில் மொழிபெயர்த்தார். இவரது மொழிபெயர்புகளுக்காக 2001 ஆம் ஆண்டில் இலங்கை அரச இலக்கிய விருது இவருக்கு வழங்கப்பட்டது.
* கல்வி - சிறீ வைத்திலிங்க வித்தியாசாலை, யாழ்ப்பாணம் இந்துக் கல்லூரி.

## இவரது நூல்கள்
* *காவடிச் சிந்து*
* *வடக்கிருத்தல்*
* *ஆபிரிக்கக் கவிதைகள்*
* *தென்னிலங்கைக் கவிதை*
* *நினைவுச் சுவடுகள்*

பகுப்பு:ஈழத்து எழுத்தாளர்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:1939 பிறப்புகள்
எல்லைகளற்ற பொறியியலாளர்கள்

**எல்லைகளற்ற பொறியியலாளர்கள்** (Engineers Without Borders) இலாப நோக்கமற்ற, உலகளாவிய முன்னேற்றத்தைக் குறிக்கோளாகக் கொண்ட அரச சார்பற்ற அமைப்பு ஆகும். பொதுவாக இவை தன்னார்வலர் குழுக்களே ஆகும்.  எல்லைகளற்ற பொறியியலாளர்கள் கனடாவே இவற்றுள் பெரியதும் முன்னோடியானதும் எனலாம்.

பொதுவாக இவ்வமைப்பு பொறியியல் மாணவர்களை உறுப்பினர்களாக கொண்டு, அடித்தள நிலையில் (grass roots) இயங்குகின்றது.  தற்சமயம் இவர்கள் பொதுவாக அடிப்படை வசதிகளை அமைக்க உதவும் தகுதொழில்நுட்பங்களிலேயே தங்களது கவனத்தைச் செலுத்தி வருகின்றார்கள்.

பகுப்பு:பொறியியலாளர்கள்
பகுப்பு:பேண்தகு பொறியியல்
பகுப்பு:சமூக சேவை அமைப்புகள்
பகுப்பு:இலாபநோக்கற்ற நிறுவனங்கள்

## மேற்கோள்கள்
கட்டிடத் தகர்ப்பு

**கட்டிடத் தகர்ப்பு** (*Demolition*) என்பது பழைய அல்லது இடிபாடுகளுக்கு உள்ளான கட்டிடங்களைத் தகர்த்தல் ஆகும். இச்செயற்பாட்டை இடித்துத் தள்ளல், அழித்தல், வீழ்ச்சியுறச் செய்தல் என்றும் கூறலாம். கட்டிடங்கள் இருக்கும் இடத்தின் மீள்பயன்பாட்டுக்காகவும் சூழலை மேம்படுத்துவதற்காகவும் கட்டிடத் தகர்ப்பு அவசியமாகின்றது.

கட்டிடத்தை வீழ்கட்டமைப்பு முறைகளைப் பின்பற்றாமல் வெறுமனே பாரிய சாதனங்கள் கொண்டு தகர்த்தால் அக்கட்டிடங்களைக் கட்டப் பயன்பட்ட பல பொருள்களை மீளவும் பயன்படுத்த முடியாமல் போகும்.  மேலும் இடித்துத் தள்ளப்பட்ட கழிவுகளைத் தகுந்த மாதிரி அகற்ற வேண்டிய சிக்கலும் உருவாகும்.  இதனால், கட்டிடத் தகர்ப்புக்குப் பதிலாக வீழ்கட்டமைப்பு முறை தற்சமயம் மேலை நாடுகளில் பரவலாகப் பின்பற்றப்பட நடவடிக்கைகள் மேற்கொள்ளப்படுகின்றன.  

## மேற்கோள்கள்

பகுப்பு:கட்டிட கட்டுமானவியல்
கேரள மாதிரி

இந்தியாவின் வளர்ச்சி மிக்க மாநிலங்களின் ஒன்றாக கேரளா மாநிலம் திகழ்கின்றது. கல்வியறிவு, அரசியல் பங்கெடுப்பு, சமூக நீதி, சமூக மேம்பாடு, பொருளாதாரம், சூழல் பாதுகாப்பு, பெண்ணுரிமை, சமய புரிந்துணர்வு போன்ற பல வழிகளில் கேரளா முன் உதாரணமாக திகழ்கின்றது. கேரளாவின் முன்னேறத்துக்கு வழிகோலிய சமூக, பொருளாதார, அரசியல், சூழலிய கட்டமைப்பை அல்லது கூறுகளை **கேரளா மாதிரி (Kerala Model)** எனலாம். கேரளா மாதிரியை பின்பற்றி பிற சமூகங்களும் முன்னேற முடியும் என்பதுவே கேரளா மாதிரியின் முக்கியத்துவம். இம்மாதிரி சமூக முன்னேற்ற ஆர்வலர்களின் கவனத்துக்கும் ஆய்வுக்கும் பரவலாக உட்பட்டு நிற்கின்றது. 

## வெளி இணைப்புகள்
* http://www.chss.montclair.edu/anthro/isaacbook.htm

பகுப்பு:கேரள அரசு
பகுப்பு:கேரளத்தில் கல்வி